OzLabs/hebrew-wiki-articles huggingface dataset:
אלפא ואומגה (סרט)

אלפא ואומגה (באנגלית: Alpha and Omega) הוא סרט הנפשה ממוחשבת מסוגת הרפתקאות וקומדיה רומנטית משנת 2010.

לסרט הופקו שבעה סרטי המשך אשר אינם דובבו לעברית.

==תקציר העלילה==
שני זאבים שחיים בצדדים השונים של הסולם החברתי יוצאים למסע ארוך על מנת להגיע בחזרה הביתה ללהקה שלהם. האמפרי הוא זאב אומגה מהיר תפיסה ואוהב להשתעשע עם חבריו ולשחק משחקי מחשב עם הסנאים. קייט היא זאבת אלפא ממושמעת שאוהבת להיות זו שמחליטה ולצוד איילי צפון. באופן נורמלי, לזאב אומגה כמו האמפרי לעולם לא יהיה סיכוי עם זאבת אלפא כמו קייט, אך כששניהם נשלחים לפארק הממוקם אלפי קילומטרים מביתם הם חייבים לעבוד ביחד כדי לחזור לסביבה הטבעית שלהם. וזה לא הולך להיות קל, אם יש משהו שקייט והאמפרי מסכימים עליו זה שאין ביניהם שום דבר במשותף. יכול להיות שאם הם ישתפו פעולה כדי להשיג את מטרתם המשותפת יבינו שני הזאבים הווכחניים שאפילו זאבים בודדים יכולים להיעזר בכף שמושטת לעזרה.

==מדבבים==
* ג'סטין לונג - האמפרי, זאב אומגה מהיר תפיסה ואוהב להשתעשע, מאוהב בקייט.
* היידן פנטייר - קייט, זאבת אלפא ממושמעת וחזקה שאוהבת להיות זו שמחליטה ולצוד, מאוהבת בהאמפרי.
* דניס הופר - טוני, אביו של גארת. זהו הדיבוב האחרון של הופר לפני מותו.
* דני גלובר - וינסטון, אביהם של קייט ולילי ומנהיג העדר המערבי.
* כריסטינה ריצ'י - לילי, אחותה הצעירה והכיפית של קייט.
* לארי מילר - מרסל, אווד צרפתי-קנדי
* אריק פרייס - פאדי, ברווז בריטי
** פרייס דיבב גם את מוטץ', זאב אומגה
* ויקי לואיס - איב, אמם של קייט ולילי
* כריס קארמק - גארת', זאב חום ספורטיבי
* קווין ססמן - שייקי, זאב אומגה
* בריאן דונובן - סולטי, זאב אומגה

===מדבבים בעברית===
* עמית פרקש - קייט
* יון תומרקין - האמפרי
* אלברט כהן - מרסל
* דב רייזר - פאדי
* מאיה מיטלפונקט - לילי
* גיא רושיניאק - גארת
* אריה צ'רנר - וינסטון
* לירון אלידי - איב
* אברהם סלקטר - טוני
* עידו רוזנברג - שייקי
* אברי ארבל - סולטי
* יואב הייט - מוטץ
* מיכל מוכתר - נידלס / זאבה 
* עומר שיש - קן-דו
* מיכה אוזין סליאן - גארן
* עדי קוזלובסקי - דבי
* יהלי מרגלית טופול - דב צעיר

== קישורים חיצוניים ==

* 

* 

קטגוריה:סרטים אמריקאיים
קטגוריה:סרטי קומדיה מונפשים
קטגוריה:סרטי 2010
קטגוריה:סרטי תלת-ממד
קטגוריה:סרטי אנימציה ממוחשבת
גוד ביי, אמריקה (סרט)

גוד ביי, אמריקה (ברוסית: Гудбай, Америка) הוא סרט דרמה קומית רוסי משנת 2020 בבימויו של סאריק אנדראסיאן ובכיכובם של דמיטרי נאגייב, ולדימיר יאגליץ', ליאנקה גרו ואחרים. הקרנת הבכורה של הסרט תוכננה ל-22 באפריל 2020, אך בעקבות התפרצות נגיף הקורונה ברוסיה, תאריך ההקרנה הוזז ל-8 באוקטובר אותה שנה

זהו שיתוף הפעולה השני בין הבמאי סאריק אנדראסיאן לשחקן דמיטרי נאגייב, אחרי בלתי נסלח.
==עלילה==
עלילת הסרט מורכבת מסיפורים שונים המגוללים את סיפורם של מהגרים רוסים בארצות הברית.

ויקטור סרגייביץ' נוסע לארצות הברית לבקר את בתו ובאימה מגלה כי נכדו פול, אף שהוא מדבר רוסית, אינו מבין דברים פשוטים המוכרים ומובנים לכל נער ברוסיה. ארמן חסר העליזות מנסה להשיג דריסת רגל בארצות הברית, ובהדרגה מבין את כל התענוגות של נישואים פיקטיביים.

עבור יוליה, שהתמקמה זה מכבר בארצות הברית, בעיה בלתי צפויה היא חוסר היכולת למצוא געפילטע פיש שהוכן נכון.

לפני זמן לא רב עבר איגור לאמריקה בכל דרך אפשרית בניסיון להכחיש את עברו הרוסי וכינה את עצמו ג'ייסון. נראה שאנשים שונים לחלוטין עם בעיות שונות לחלוטין, אבל ההרפתקן גאורגי המסוגל לפתור כל בעיה מוכיח שזה לא כך נכון, כל הגיבורים סובלים ממחלה אחת - הם מנסים לשכוח מהשורשים שלהם, מחמיצים את האמת הפשוטה: אתה יכול לעזוב את רוסיה, אבל אתה לא יכול להפסיק להיות רוסי.

== צוות השחקנים ==
* יורי סטויאנוב - ויקטור סרגייביץ'
* דמיטרי נאגייב - גריגורי / ג'ורג'
* ליאנקה גרו - סמנתה, רעייתו של ארמן
* ולדימיר יאגליץ' - איגור נוביקוב / ג'ייסון נורמן
* יליזבטה מוריאק - יוליה
* נדז'דה מיכאלקובה - אירינה
* גרנט טוחטיאן - ארמן
* אירינה טמיצ'בה - אליסה
* מיקאל ארמיאן - ניק
* דוברומיר משוקוב - פאבל / פול
* יליזבטה ואליושקינה- אמה של יוליה
* אולגה טומאיקינה- רוזה
* יקטרינה ואסילייבה - סבתה של יוליה
* סמיון סטרוגאצ'וב- סולומון
* סמיון טרסקונוב - ליובה

==הפקה==
צילומי הסדרה נערכו במהלך שנת 2019 כשהשחקנים הוטסו ללוס אנג'לס, בה נערכו הצילומים ונכללו גם אתרי צילום בטרמינל טום בראדלי בנמל התעופה הבינלאומי של לוס אנג'לס, במרכז העסקים הראשי ובשכונת מגורים בה צולמו חלק נכבד מהסצנות.
==קישורים חיצוניים==

* [https://www.kinopoisk.ru/film/1252962/ גוד ביי, אמריקה] באתר kinopoisk.ru
* [https://www.filmpro.ru/movies/357723 גוד ביי, אמריקה] באתר filmpro.ru
* [https://www.kino-teatr.ru/kino/movie/ros/139140/annot/ גוד ביי, אמריקה] באתר kino-teatr.ru
* [https://www.ivi.ru/watch/409370 גוד ביי, אמריקה] באתר ivi.ru

==הערות שוליים==

קטגוריה:סרטים שיציאתם נדחתה בעקבות מגפת הקורונה
קטגוריה:סרטי דרמה רוסיים
קטגוריה:סרטי קומדיה רוסיים
קטגוריה:סרטים ברוסית
קטגוריה:סרטים באנגלית
קטגוריה:סרטי 2020
קטגוריה:לוס אנג'לס בקולנוע
השיר שיביא לך אהבה

"השיר שיביא לך אהבה" הוא פזמון שכתבה והלחינה לאה שבת וביצעה גלי עטרי. השיר יצא לאור בסוף 1993.

==רקע==
השיר נכלל באלבום "סימנים" של עטרי מ־1994 והיה לבולט ביותר ממנו. שמו באלבום הוא "שיר שיביא לך אהבה".

במצעד הפזמונים העברי השנתי של רשת ג' לשנת תשנ"ד (1994) הגיע השיר למקום החמישי.

עטרי סיפרה על השיר:.

עטרי הוציאה בשנת 2001 אלבום אוסף שמתכתב עם שם השיר, ונקרא "השירים שיביאו לכם אהבה".

==קישורים חיצוניים==
* 
* 
* [https://www.nli.org.il/he/items/NNL_MUSIC_AL990036519170205171/NLI לדף השיר] באתר הספרייה הלאומית

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירי גלי עטרי
קטגוריה:שירים בעברית
קטגוריה:שירי אהבה
קטגוריה:שירים על מוזיקה
קטגוריה:סינגלים בהוצאת NMC יונייטד אנטרטיינמנט
תני לי להחליט

תני לי להחליט הוא שיר של ג'וזי כץ מתוך האלבום "הפסטיבל הישראלי לשירי ילדים מספר 7" שיצא לאור בשנת 1976. השיר נכתב על ידי עדה נסטוביץ, הולחן ועובד על ידי אילן וירצברג עבור פסטיבל שירי הילדים 1976. בפסטיבל, הגיע השיר למקום התשיעי.

==מיקומי שיא==

==גרסאות כיסוי==
* בשנת 1994 ביצעה ריטה את השיר במסגרת החלק האמנותי של הפסטיגל. את השיר בגרסה זו עיבדו עובד אפרת, רמי קלינשטיין וגיל פלדמן. כמו כן, השיר נכלל באלבום האוסף של ריטה, "תחנות בזמן".
* במסגרת ספיישל של יום העצמאות ה-50 למדינה בערוץ הילדים, שבו מנחי ערוץ הילדים בצעו ברובם גרסאות כיסוי לשירים קיימים, השיר בוצע על ידי ארז בן הרוש וליאת אחירון. כאשר בקליפ עצמו ארז שיחק את הילד שרק רוצה לישון וליאת את האם שמנסה להעירו.

==השיר בספרי תווים==
* הפסטיבל הישראלי לשירי ילדים מספר 7, עמ' 4, הוצאת המוזיקה, 1976. 
* אריה בודיאן (עורך), כוכב נולד: מיטב שירי הפסטיבל הישראלי לשירי ילדים, עמ' 33, ישרא-תו, 1983. 

==קישורים חיצוניים==

* 
* 
* [https://www.nli.org.il/he/items/NNL_MUSIC_AL997009938722905171/NLI לדף השיר] באתר הספרייה הלאומית

==הערות שוליים==

קטגוריה:שירי 1994
קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי אילן וירצברג
קטגוריה:שירי פסטיבל שירי הילדים
סילורים

מפה של השבטים בו[[ויילס בתקופת הכיבוש הרומי, כאשר שטחי שבט הסילורים נמצא בדרום-מזרח (בצבע צהוב).]]
הסילורים (באנגלית: Silures) היו שבט קלטי אשר שכן באזור דרום-מזרח ויילס של ימינו בתקופה הטרום-רומית בבריטניה.

שטחי השבט שכנו באזורים ההריים של דרום-מזרח ויילס, הם גבלו עם האורדוביקים מצפון, הדובונאי ממזרח, הדמטי ממערב ותעלת בריסטול מדרום. אנשי השבט עסקו בעיקר בחקלאות, גידול כבשים וכמו כן הקימו מספר מבצרי גבעה ששימשו מרכזי מסחר ושלטון אזוריים. מקור השם סילור משמעו ככל הנראה "זרע", זאת ניתן לראות במספר שפות האזור; Hil בוולשית, ו-Sil באירית עתיקה, הכוונה היא ככל הנראה לכך שבני השבט כולם נצר לאב קדמון אחד.

ההיסטוריון טקיטוס תיאר את הסילורים בחיבורו על הגנרל הרומי יוליוס אגריקולה, על פי תיאור זה הסילורים היו בעלי מראה שונה מהעמים הקלטים האחרים באזור, הם היו בעלי עור שחום יותר ותלתים כהים וכן היו דומים יותר לקלטים מחצי האי האיברי: 

גם ההיסטוריון יורדנס הגיע להבחנה דומה: 

יחד עם האורדוביקים מצפון, הסילורים היו בין מספר שבטים קלטים אשר נלחמו כנגד האימפריה הרומית במהלך הכיבוש של בריטניה, זאת בהנהגת קרקטוס ראש שבט הקטוולאונים ששכן במזרח אנגליה. ישנם עדויות לכך שהסילורים הפסיקו בשלב מסוים להילחם ברומאים וחיו בשלום תחת השלטון החדש, שכן מרכזי השבט ההיסטוריים המשיכו להתקיים כמרכזים חשובים לאורך התקופה הרומאית ובשונה מאזורים אחרים באי הבריטי, לא הייתה נוכחות צבאית רומאית גדולה באזור והיישובים חוו דווקא פריחה כלכלית. לאומתם שבטים אחרים שהמשיכו להתנגד לשלטון הרומאי, בהם האורדוביקים מצפון, חוו הרס וחורבן תחת הכוחות הרומאיים ובשטחם הוקמו עשרות מבצרים ויישובים צבאיים. לאחר נפילת האימפריה הרומית והשלטון הרומי בבריטניה במאה ה-5, חלק נכבד משטחי השבט ההיסטוריים הפכו לבסיס לממלכת גוונט, ששמה הוא שיבוש של העיר הרומאית וונטה סילורום שהוקמה כמרכז לשבט תחת השלטון הרומאי.

==לקריאה נוספת==
<div class="mw-content-ltr">
* Morgan, Prys, (Ed.). 2001. The Tempus History of Wales: 25,000 BC - AD 2000. Stroud, UK: Tempus Publishing. 
</div>

==קישורים חיצוניים==
* [https://www.ancient-origins.net/history-famous-people/silures-0011061 אודות הסילורים] באתר Ancient-Origins.
* [https://www.historyfiles.co.uk/KingListsBritain/BritainSilures.htm השבט] באתר History Files.
* 

==הערות שוליים==

קטגוריה:קלטים
קטגוריה:ויילס: היסטוריה
קטגוריה:בריטניה (פרובינקיה רומית)
Head over Heels (אלבום)

Head Over Heels (בעברית: מאוהבת מעל הראש) הוא אלבומה השלישי של הזמרת האמריקאית פאולה עבדול, אשר יצא ב-13 ביוני 1995, על ידי חברת התקליטים וירג'ין רקורדס. מתוך האלבום יצאו שלושה סינגלים: "My Love Is for Real", "Crazy Cool" ו-"Ain't Never Gonna Give You Up".

האלבום הגיע למקום ה-18 במצעד הבילבורד 200.<ref></ref>

== רקע ==
ב-1994 החליטה עבדול לקחת הפסקה מקריירה מוזיקלית כדי להתמקד בחיה האישיים. באותה שנה היא התגרשה מבעלה ואף חלתה בבולמיה. באחד מראיונותיה דיברה עבדול על התקופה הזו ואמרה: "הרגשתי כל כך עצובה, פשוט הייתי צריכה להתמלא. זה הרגיש כאילו ניסיתי למלא חור גדול וריק".

בעקבות כך, אלבום זה הפך לאלבום האישי ביותר בקריירה של עבדול, "לקחתי את כל החומרים שפחדתי להראות ושמתי אותם במוזיקה שלי" אמרה עבדול ואף הוסיפה: "זה מרחב ומזן אחר לגברי עבורי. חוויתי צמיחה רוחנית שאפשרה לי לחזור באמת למה שאני הכי נהנית לעשות. וזה לגמרי התחבר למקום שלי כזמרת ורקדנית".

== הפקה ==
על האלבום עבדול החליטה לעבוד עם מספר מפיקים גדול יותר ממה שעבדה על אלבומה הקודם על מנת לקבל מגוון של דעות וטעמים מוזיקליים. בנוסף עבדול הצהירה כי הייתה מעורבת יותר בהפקה של השירים ובאופן כללי הייתה מעורבת יותר בכל מה שקשור לאלבום ולטענתה המפיקים שלה אהבו את מעורבותה באלבום והודו לה על כך שהביעה את מחשבותיה.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי פאולה עבדול
קטגוריה:אלבומים שהופקו על ידי דאלאס אוסטין
Greatest Hits (אלבום של פאולה עבדול)

Greatest Hits (בעברית: אוסף הלהיטים) הוא אלבום הלהיטים הראשון של הזמרת-יוצרת האמריקאית פאולה עבדול.<ref name=":0"></ref> אלבום הלהיטים יצא לאור ב-26 בספטמבר 2000, חברת התקליטים על ידי וירג'ין רקורדס.<ref name=":0" />

== רקע ==
האלבום מכיל אוסף של כל הסינגלים שהוציאה עבדול לאורך כל הקריירה שלה מלבד הסינגל "" והסינגל "Crazy Love" שנכלל רק במהדורה היפנית של האלבום. בנוסף האלבום כולל גם מחרוזת רמיקסים שלא פורסמה לעולם.

בניגוד לאלבומיה הקודמים של עבדול האלבום לא זכה להצלחה כאשר מכר 138 אלף עותקים בארצות הברית (נכון לינואר 2006) ובכך הפך לאלבום הראשון שלה בארצות הברית שלא קיבל מעמד כל שהוא. באוסטרליה הוא גם לא זכה להצלחה ודורג במקום ה-370 בלבד במצעד האוסטרלי.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי פאולה עבדול
קטגוריה:אלבומי חברת וירג'ין רקורדס
הביתה, הלוך חזור (שיר)

הביתה הלוך חזור הוא סינגל של הפרויקט של עידן רייכל שהוקלט על ידי הזמרת הישראלית כברה קסאי. השיר יצא לאור בספטמבר 2007, כסינגל הראשון מתוך אלבום האוסף "הביתה, הלוך חזור", על ידי חברת התקליטים הליקון.<ref name=":0"></ref>

== רקע וכתיבה ==
את השיר כתב והלחין עידן רייכל והפיקו רייכל וגלעד שמואלי. הוא שיר הנושא של הסרט הדוקומנטרי "שחור על לבן", שביים תומר הימן, המתעד את ביקורו ואת הופעותיו של הפרויקט של עידן רייכל באתיופיה. בסרט ביצע רייכל את השיר.

== וידאו קליפ ==
הווידאו קליפ הנלווה לשיר הועלה לערוץ היוטיוב של עידן רייכל ב-4 באוגוסט 2011, סמוך להעלאתם של קליפים נוספים של הפרויקט.

== הצלחה ==
השיר הגיע בשיאו למקום הראשון במצעד הפזמונים השבועי של רשת ג'. למרות הצלחתו במצעד השבועי, הוא לא הצליח להיכנס למצעד השנתי של התחנה. גם במצעד השבועי של רדיו אמצע הדרך הגיע השיר למקום הראשון.

הבלוגר ומבקר המוזיקה יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה.<ref name=":0" />

== מיקומי שיא ==

== קישורים חיצוניים ==

* 
* [https://www.nli.org.il/he/items/NNL_MUSIC_AL990051023920205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים מסרטי קולנוע
קטגוריה:סינגלים בהוצאת הליקון
מינסטרלנד ג'ירו

מינסטרלנד ג'ירו (בגרמנית: Münsterland Giro; שם רשמי: Sparkassen Münsterland Giro) הוא מרוץ אופני כביש חד יומי שנערך בגרמניה מאז 2006. המרוץ נמצא בדרג 1.פרו בסבב ה-UCI Pro Series.

== היסטוריה ומסלול ==
המרוץ נוסד ב-2006, אז ניצח בו פול מרטנס מסקיל שימאנו. המרוץ מסתיים במינסטר באופן קבוע, כשהערים שהמרוץ מוזנק מהם משתנות. לדוגמה, ב-2011 הוזנק המרוץ מנורדקירצ'ן ושנה לאחר מכן מאמסדטן, בעקבות כך, גם אורך המסלול משתנה. 

המרוץ מתאים למאיצים בשל מסלולו המישורי, והוא נערך בתחילת אוקטובר.

== מנצחים ==
{|class="wikitable"
!שנה!!רוכב||קבוצה
|-
|2006|| פול מרטנס||סקיל שימאנו
|-
|2007|| יוס ואן אמדן||קבוצת הפיתוח של רבובנק
|-
|2008|| אנדרה גרייפל||קבוצת קולומביה
|-
|2009|| אלקסס סראמונטיס||Team Designa Køkken
|-
|2010|| יוסט ואן ליין||ואקנסולייל
|-
|2011|| מרסל קיטל||סקיל–שימאנו
|-
|2012|| מרסל קיטל||ארגוס–שימאנו
|-
|2013|| יוס ואן אמדן||בלקין
|-
|2014|| אנדרה גרייפל||לוטו–בליסול
|-
|2015|| תום בונן||אטיקס קוויק סטפ
|-
|2016|| ג'ון דגנקולב||ג'איינט אלפסין
|-
|2017|| סם בנט||בורה–הנסגרוהה
|-
|2018|| מקס ואלשייד||סאנווב
|-
|2019|| אלבארו הודג'||דקונינק קוויק-סטפ
|-
|2020||בוטל עקב מגפת הקורונה בגרמניה||
|-
|2021|| מרק קוונדיש||דקונינק קוויק-סטפ
|-
|2022|| אולאב קוי||יומבו–ויסמה
|}

== קישורים חיצוניים ==

== הערות שוליים ==

קטגוריה:מרוצי אופניים
קטגוריה:תחרויות ספורט בגרמניה
קטגוריה:גרמניה: אופניים
נמל התעופה יקוטסק

נמל התעופה הבינלאומי פלטון אויונסקי יקוטסק (ביקוטית: Платон Ойуунускай аатынан аан дойдутааҕы Дьокуускай аэропорт), הוא שדה תעופה ביקוטסק שברוסיה. הנמל הוא בעל קיבולת של כ-700 נוסעים לשעה. בנמל מסלול ישן אחד המשמש אזור חניה למטוסים שלא בשימוש. שדה התעופה הוא מוקד עבור חמש חברות תעופה אזוריות, כולל יקוטיה איירליינס ופולאר איירליינס.

== תאונות ואירועים ==
עד שנת 1992 היה לחברת אירופלוט מונופול על טיסות פנים סובייטיות, ובטיסותיה התרחשו תאונות רבות. כתריסר תאונות קטלניות התרחשו ביקוטסק או בסמוך לה (ראו תקריות תעופה ברוסיה).
* ב־4 בפברואר 2010, טיסה 425 של חברת התעופה יקוטיה איירליינס, שהופעלה על ידי אנטונוב An-24 RA-47360, סבלה מכשל במנוע בעת ההמראה לשדה התעופה אוליוקמינסק. במהלך הנחיתה, נסוגה התחתית הראשית של חזית המטוס והתושבת שלו ונגרם נזק משמעותי למטוס.
* ב-10 באוקטובר 2018, טיסה 414, שהופעלה על ידי סוחוי סופרג'ט 100 RA-89011, יצאה ממסלול הנחיתה בשדה התעופה יקוטסק מאולן-אודה. במהלך הנחיתה נשברה השלדה האחורית של המטוס. איש לא נהרג בהתרסקות, אך ארבעה אנשים נפגעו.

== קישורים חיצוניים ==

* 

* [https://web.archive.org/web/20061108065847/http://www.sovereign-publications.com/yakutsk.htm מאמר על שדה תעופה יקוטסק]
* Airport information for UEEE
* [https://web.archive.org/web/20141025112516/http://www.aviateka.ru/airport/9877-Аэропорт-Якутск שדה תעופה יקוטסק] אביאטקה, חוברת הדרכה

== הערות שוליים ==

קטגוריה:רוסיה: שדות תעופה
יקוטיה איירליינס

יקוטיה איירליינס (ברוסית: Авиакомпания Якутия, אוויאקומפאניה יקוטיה) היא חברת תעופה שבסיסה ביקוטסק שברפובליקת סאחה-יקוטיה אשר ברוסיה. היא מפעילה טיסות פנים ברוסיה ובאזור חבר העמים של המדינות העצמאיות, כמו גם יעדים באירופה, אסיה וצפון אמריקה ממרכזה בנמל התעופה יקוטסק ונמל התעופה הבינלאומי ונוקובו במוסקבה. חברת התעופה הוקמה בשנת 2002, והיא בבעלות רפובליקת סאחה-יקוטיה.

== היסטוריה ==
Dash 8 Q400 של יקוטיה איירליינס]]
החל ממרץ 2015 מפעילה יקוטיה איירליינס יותר מ-55 טיסות.
[[בואינג 757 בנמל התעופה הבינלאומי ונוקובו (2010)]]

ב-4 בפברואר 2010, טיסה 425, שהופעלה על ידי אנטונוב An-24 RA-47360, ספגה כשל במנוע בעת ההמראה משדה נמל התעופה יקוטסק לנמל התעופה אוליוקמינסק. במהלך הנחיתה, נסוגה התחתית הראשית של האף והנמל ונגרם נזק משמעותי למטוס. איש לא נפגע או נהרג בהתרסקות והמטוס תוקן לאחר מכן והוחזר לשירותו.

ב-10 באוקטובר 2018, טיסה 414 שהופעלה על ידי סוחוי סופרג'ט 100 RA-89011 יצאה מהמסלול עם הנחיתה בנמל התעופה יקוטסק מאולן-אודה. במהלך האירוע ציוד הנחיתה הראשי של המטוס קרס. איש לא נהרג בהתרסקות, ארבעה אנשים נפצעו.

== קישורים חיצוניים ==

* 
* [https://web.archive.org/web/20120217104020/http://www.ch-aviation.ch/aircraft.php?search=set&airline=SYL&al_op=1 צי חברת התעופה Yakutia]

== הערות שוליים ==

קטגוריה:חברות תעופה רוסיות
קטגוריה:סאחה
אדון וגברת בשינוי אדרת (סדרת טלוויזיה)

אדון וגברת בשינוי אדרת (בצרפתית: Monsieur Bonhomme; באנגלית: Mr. Men and Little Miss) היא סדרת טלוויזיה מונפשת צרפתית-בריטית בת 104 פרקים באורך 5 דקות כל אחד, אשר שודרה לראשונה ב-5 בספטמבר 1995. הסדרה מהווה עיבוד לסדרת ספרי הילדים "מר וגברת" שנוצרו בשנות השבעים והשמונים על ידי הסופר הבריטי רוג'ר הרגריבס ובנו אדם הרגריבס.

הסדרה הופקה על ידי חברת Marina Productions ושודרה במקור על ערוץ הטלוויזיה הבריטי CITV וערוץ הטלוויזיה הצרפתי France 3.

כל פרק בסדרה מתמקד בהרפתקאותיה ההומוריסטיות של דמות שונה בעלת תכונת אישיות דומיננטית (מר מגושם, מר שמח, גברת שובבה, מר חמדן, מר גאוותן, וכו') המוצגת באופן מוגזם במטרה להעביר שיעור מוסרי פשוט.

בישראל הסדרה שודרה ב-1997 בדיבוב עברי בטלוויזיה החינוכית.

== קישורים חיצוניים ==

* 

קטגוריה:סדרות הנפשה צרפתיות
קטגוריה:סדרות הנפשה בריטיות
קטגוריה:תוכניות טלוויזיה שעלו לשידור בשנות ה-1990
קטגוריה:הטלוויזיה החינוכית הישראלית - תוכניות רכש
אקוספין רפטור

אקוספין רפטור בשירות משטרת ישראל
אקוספין רפטור (Ecospin raptor) הוא דגם של קטנוע חשמלי תלת גלגלי מתוצרת חברת אקוספין הבריטית. הקטנוע עוצב ותוכנן על ידי האחים לומס (Paul and David Loomes) במטרה לשמש ככלי רכב אישי להתערבות מהירה עבור כוחות ביטחון ונותני שירות, הן במתחמים סגורים והומי אדם כגון פארקים, שדות תעופה או התכנסויות ציבוריות המוניות, והן כרכב סיור קל בכביש הציבורי. הקטנוע הוצג לראשונה בשנת 2011, ובשנת 2012 קיבל את האישור לתנועה בכבישים ציבוריים בבריטניה. יחודו של הקטנוע הוא בכך שהנהג אינו יושב כמקובל, אלא עומד על במה במרכז הכלי, וכן כי המדובר בכלי רכב ראשון מסוג זה המאפשר קבלת רישוי לתנועה גם בכבישים ציבוריים הדורשים עמידה בתקני בטיחות אקטיביים ופסיביים מחמירים.

==מבנה והנעה==
הקטנוע בנוי על בסיס שלדת מתכת. מבנה הקטנוע ותנוחת הנהיגה יוצרים מרכז כובד נמוך במיוחד המקנים לקטנוע יציבות רבה גם תוך ביצוע שינויי כיוון חדים.
הגלגלים האחוריים שאליהם מחוברת מערכת ההנעה הם בעלי קוטר גדול משמעותית מן הגלגל הקדמי הקטן והרחב (בלון). מבנה זה מקנה לכלי כושר תנועה ומשיכה גבוה מאוד בתנועה קדימה, יכולת צידוד מעולה של כמעט "על המקום", וכושר עבירות ותנועה גם בתנאי שטח קשים.

הקטנוע מונע באמצעות שני מנועים חשמליים בהספק 2kw כל אחד, ללא מברשת, המחוברים בנפרד, ישירות לכל אחד מן הגלגלים האחוריים. ניהול צריכת האנרגיה של המנועים חסכונית במיוחד, ומאפשרת תנועה מהירה גם עם משקל כבד של עד 340 ק"ג, עליות תלולות בשיפוע של עד 14% או בצירוף נגרר. כל אחד מן הגלגלים מצויד בבולמי דיסק הידראולים לשיפור הבטיחות בעת תנועה במרחבים צפופים וכן בעת התנועה בכביש הציבורי.
מהירותו המקסימלית של הקטנוע היא 40 קמ"ש והיא מושגת תוך 6 שניות ומאפשרת השתלבות בתנועה עירונית. המהירות המקסימלית ניתנת להגבלה עפי דרישת הלקוח. עם זאת, ולצורך תנועה במתחמים צפופים או הומי אדם ניתן להגביל את המהירות עד למהירות "זחילה" של כ-2 קמ"ש בלבד. הקטנוע מצויד בהילוך אחורי המשפר משמעותית את יכולת התמרון והתנועה שלו במתחמים צפופים.

==מקור אנרגיה==
מבט מאחור. ניתן להבחין בבמת העמידה של הנהג אשר בקדמתה 3 מגירות של מארזי הסוללות הניתנות להחלפה מהירה בשליפה
מנועי הקטנוע ניזונים מסוללות 48V בטכנולוגיה של ליתיום-יון. מערכת ניהול צריכת האנרגיה מאפשרת שילוב של סוללה אחת ועד שלוש, בהתאם לצורכי היישום הספציפיים בהיבטים של משקל, טווח נסיעה או מהירות. כל סוללה מאפשרת טווח נסיעה של כ-30 ק"מ בהתחשב בפני השטח וסגנון הנהיגה פרטניים, כך שטווח הנסיעה המקסימלי ללא החלפת סוללות הוא כ-90 ק"מ. מארזי הסוללות בנויים בצורת מגירות, וניתנים להחלפה מהירה בשליפה. טכניקה זו היא יעילה וחסכונית במיוחד בהיבט של דרישות זמן הטעינה במהלך תקופת הפעילות של הכלי, ולמעשה מאפשרת זמן וטווח פעילות בלתי מוגבל.

==קישורים חיצוניים==
*[https://www.manualslib.com/manual/917612/Ecospin-Raptor.html אקוספין רפטור - ספר הדרכה]
*[https://newatlas.com/three-wheel-electric-raptor-security-patrol/22724/ סקירה אודות הכלי]
*[http://www.electricvehiclescanberra.com/ecospin-raptor.html סקירה אודות הכלי]
*[http://www.pi-energy.net/ecospin.html אודות הכלי בדף היבואן בישראל]
*[https://www.youtube.com/watch?v=yyXDQWAAuUY סרטון-אקוספין רפטור בניסוי מבצעי על ידי משטרת ניו יורק]

קטגוריה:קטנועים
קטגוריה:קטנועי ואופנועי תלת-אופן
קטגוריה:רכב חשמלי מונע מצבר
גביע המדינה בכדורגל נשים 2006/2007

גביע המדינה בכדורגל נשים לעונת 2006/2007 היא התחרות ה-9 מאז היווסדה. משחקי התחרות החלו ב-9 בינואר 2007 ומשחק הגמר נערך ב-19 באפריל 2007 והסתיים בניצחון של מכבי חולון על אס"א תל אביב בדרך לזכייה חמישית ברציפות בתואר.

בעונה זו הוקמה לראשונה גם ליגת נשים שנייה. לגביע נרשמו 10 קבוצות מהליגה הראשונה ו-5 מהשנייה אך בפועל ויתרו חלק גדול מהקבוצות על ההשתתפות בתחרות.

לפי תקנון התחרות, בעונה זו נערכו 4 סיבובים כשבסיבוב הראשון השתתפו 14 קבוצות ורק קבוצה אחת הוגרלה להעפיל באופן אוטומטי לרבע הגמר.

==שמינית הגמר==
הסיבוב הראשון בתחרות היה למעשה שמינית הגמר. לסיבוב זה נרשמו 14 קבוצות אך בפועל התקיים רק משחק אחד.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל באר שבע || 2 – 0 <small>(טכני)</small> || הכח רמת גן ||
|-
| עירוני בת ים || 0 – 2 <small>(טכני)</small> || מכבי באר שבע ||
|-
| מכבי כישרונות חדרה || 2 – 0 <small>(טכני)</small> || בנות הדר יוסף ||
|-
| מכבי חולון || 2 – 0 <small>(טכני)</small> || הפועל עירוני פתח תקווה ||
|-
| אס"א תל אביב || 2 – 0 <small>(טכני)</small> || בנות סכנין ||
|-
| בנות קיסריה טבעון || 2 – 0 <small>(טכני)</small> || בנות בית שאן ||
|-
| מ.כ. רמת השרון || 11 - 1 || בית"ר ירושלים || אצטדיון גרונדמן רמת השרון
|}
==רבע הגמר==
אל 7 העולות משמינית הגמר הצטרפה קבוצה אחת שעלתה בהגרלה לשלב זה שהתקיים בין ה-23 ל-24 בינואר 2007.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי באר שבע || 2 – 0 <small>(טכני)</small> || בנות קיסריה טבעון ||
|-
| הפועל עירוני ראשון לציון || 0 - 8 || מכבי חולון || מגרש סופרלנד ראשון לציון סינתטי
|-
| מכבי כישרונות חדרה || 2 - 0 || מ.כ. רמת השרון || מגרש הפועל חדרה
|-
| הפועל באר שבע || 2 - 4 || אס"א תל אביב || אצטדיון וסרמיל באר שבע
|}
==חצי הגמר==
משחקי חצי הגמר התקיימו בהצגה כפולה ב-10 באפריל באצטדיון נס ציונה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי באר שבע || 0 - 13 || מכבי חולון || אצטדיון נס ציונה
|-
| אס"א תל אביב || 1 – 1 (הארכה) 5–4 בפנדלים || מכבי כישרונות חדרה || אצטדיון נס ציונה
|-
|}

==הגמר==

==ראו גם==
* עונת 2006/2007 בליגת כדורגל נשים

==קישורים חיצוניים==
* [http://www.football.org.il/national-cup/?national_cup_id=617&season_id=8 עונת 2006/2007 בגביע המדינה בכדורגל נשים], באתר ההתאחדות לכדורגל בישראל
* 
* 

קטגוריה:2006 בישראל: כדורגל
קטגוריה:2007 בישראל: כדורגל
קטגוריה:תחרויות כדורגל ב-2006
קטגוריה:תחרויות כדורגל ב-2007
קטגוריה:גביע המדינה בכדורגל נשים
עינב שיף

עינב שיף (נולד ב-1986) הוא עיתונאי, פובליציסט, מבקר טלוויזיה ומוזיקה ישראלי. כיום משמש כמבקר הטלוויזיה של עיתון "ידיעות אחרונות" ומגיש רדיו בתחנת רדיו תל אביב, 102FM. בעבר היה סגן עורך מוסף "7 לילות" של ידיעות אחרונות, עורך מדור התרבות של אתר וואלה, ונמנה עם צוות הכותבים של האתר במשך כעשור ככתב במדורי התרבות, החדשות והספורט<ref></ref>.

== ביוגרפיה וקריירה ==
לפני שהתמנה למבקר הטלוויזיה של ידיעות אחרונות, שימש גם כפובליציסט בנושאי תרבות במוספי העיתון: "7 לילות" ו"24 שעות", היה סגן עורך מוסף "7 לילות". בנוסף שיף מילא תפקידים שונים קרוב לעשור במדור התרבות של "וואלה!": היה כתב התרבות, סגן עורך ולבסוף עורך מדור התרבות<ref></ref>.

שיף מציין שהוא מושפע בכתיבתו מאהוד אשרי, יובל נתן, אורנה לנדאו ורוגל אלפר. שיף: "תמיד רציתי שהטקסטים שלי יהיו שילוב של האסכולות האלה, אבל בצורת הקול והמילים שלי. מקווה שזה מצליח"<ref></ref>. נוסף על כך, הוא מציין שהוא מעריך את עבודתם של עיתונאים ותיקים כמו יהודה סתיו (מבקר הקולנוע של ידיעות אחרונות), מיכאל הנדלזלץ ועוד, שעוסקים במקצוע וכותבים על תחום זה שנים רבות<ref name=":0" />.

שיף על העבודה כמבקר טלוויזיה: "אנשים מדמיינים את ביקורת הטלוויזיה כחופשה בלתי מוגבלת (...). אין דבר יותר רחוק מהאמת. חשוב להגיד שביקורת טלוויזיה היא עבודה עיתונאית לכל דבר ועניין (...). אתה צריך לברור כל יום כמות עצומה של חומר". הוא עצמו הוזמן פעמים רבות להשתתף בתוכניות טלוויזיה וסירב כמעט לכל הבקשות. שיף מציין שהוא רואה את עצמו שותף לשיח של תחומים שעניינו אותו מגיל צעיר מאוד<ref name=":0"></ref>.

בנוסף לביקורות על טלוויזיה התבטא שיף בעבר גם בנושאים פוליטיים. באוגוסט 2019 כתב על הקמפיין של מפלגת ישראל ביתנו: "כמות הרעל שנשפכת בסרטונים ובראיונות על הציבור החרדי היא מהמבחילות שנראו כאן". בפתיחה לטור שלו כתב כי "הקמפיין של ישראל ביתנו בבחירות הללו גורם ל"שינוי" של טומי לפיד להיראות כמו פלג קנאי של חסידות גור". בסיום הטור הוא מציין: (...) "הסתה מנצחת לא מחליפים: ערבים, חרדים, מה זה משנה(...) והפראיירים התורנים הם גוש אנטיביבי - לליברמן יש מספיק שנאה בשביל כולם"<ref></ref>.

=== מוזיקה ===
שיף מגדיר את עצמו כ"איש של מוזיקה". הוא הגיש בעבר תוכניות בתחום בתחנות רדיו שונות בישראל וכותב סקירות על אלבומים חדשים<ref name=":0" />.

== חיים אישיים ==
שיף ירד מהארץ ומתגורר בלונדון.<ref></ref><ref></ref>

==קישורים חיצוניים==

* [https://www.ynet.co.il/tags/עינב_שיף ביקורות הטלוויזיה של עינב שיף], אתר האינטרנט של ynet
* [https://www.kan.org.il/podcast/item.aspx?pid=10272 מאחורי הקלעים - על ביקורת טלוויזיה עם עינב שיף], מאחורי הקלעים עם רותי קרן בנושאי עולם התרבות והאמנות, פודקאסט כאן11
* [https://twitter.com/einavschiff עינב שיף] ברשת החברתית טוויטר
* כתבות על עינב שיף, "העין השביעית"
* [https://www.edb.co.il/name/n0016624/ עינב שיף] באתר אידיבי
* 
* [https://www.youtube.com/watch?v=33xH8KAsZDY עינב שיף על שינויים בתחום הטלוויזיה], בתוכנית האחרונה של תיק תקשורת, 8 באוגוסט 2018
* [http://1062fm.co.il/he/?tag=עינב-שיף עינב שיף על מוזיקה] ברדיו הבינתחומי
* [https://www.the7eye.org.il/topic/עינב-שיף עינב שיף] בהעין השביעית

== הערות שוליים ==

קטגוריה:מבקרי טלוויזיה ישראלים
קטגוריה:פובליציסטים ישראלים
קטגוריה:מבקרי אמנות ישראלים
קטגוריה:מבקרי מוזיקה ישראלים
קטגוריה:סגל ידיעות אחרונות
קטגוריה:ישראלים שנולדו ב-1986
טרי פוקס

טרנס סטנלי פוקס (באנגלית: Terrance Stanley Fox; 27 ביולי 1958 – 28 ביוני 1981) היה אתלט קנדי, פעיל זכויות אדם ופעיל לטובת חקר מחלת הסרטן.

בשנת 1980, לאחר קטיעת רגלו בשל מחלת הסרטן בה לקה, הוא יצא לחצות בריצה את קנדה ממזרח למערב במטרה לגייס כסף ולהעלות את המודעות לחקר הסרטן. אף על פי שהתפשטות המחלה אילצה אותו לסיים את מסעו לאחר 143 ימים ו-5,373 קילומטרים, ובסופו של דבר, גם גבתה את חייו, מאמציו זכו אותו להוקרה כלל עולמית. ב"מרוץ טרי פוקס" , המתקיים מדי שנה לזכרו של פוקס מאז שנת 1981, השתתפו מיליוני משתתפים מלמעלה מ-60 מדינות וכיום הוא מגייס התרומות הגדול בעולם לחקר הסרטן. נכון לינואר 2018, גויסו באמצעותו למעלה מ-750 מיליון דולר קנדי.

== פועלו ==
פוקס היה רץ למרחקים ארוכים וכדורסלן בקבוצה של בית ספרו בעיר פורט קוקויטלם בקולומביה הבריטית וכן בקבוצה של אוניברסיטת סיימון פרייזר . רגלו הימנית נקטעה בשנת 1977 לאחר שאובחן בסרטן מסוג אוסטאוסקרומה, אך למרות זאת המשיך לרוץ באמצעות רגל תותבת. הוא גם שיחק בכדורסל נכים בוונקובר, וניצח עם קבוצתו בשלושה משחקי אליפות לאומיים.

בשנת 1980, הוא החל את "מרתון התקווה" - מרוץ חוצה יבשה במטרה לגייס כסף לחקר הסרטן. הוא קיווה לגייס דולר אחד מכל אחד מ-24 מיליון התושבים שגרו בקנדה באותה תקופה. הוא החל את הריצה בחודש אפריל בסנט ג'ונס (ניופאונדלנד ולברדור) ורץ מדי יום למרחק ששקול לריצת מרתון מלאה. פוקס נהיה ידוע לאומה עת שהגיע לאונטריו. הוא ערך מספר הופעות ציבוריות עם אנשי עסקים, אתלטים ופוליטיקאים במטרה לגייס כספים. הוא אולץ לסיים את המירוץ מחוץ לת'אנדר ביי, כשהסרטן התפשט לריאותיו. תקוותיו להתגבר על המחלה ולהשלים את המרתון התפוגגו כאשר נפטר 9 חודשים לאחר מכן.

בנוסף להיותו האדם הצעיר ביותר שקיבל תואר שותף במסדר קנדה, פוקס זכה בשנת 1980 בפרס לו מארש כספורטאי המצטיין של האומה וכן זכה בתואר איש השנה של התקשורת הקנדית בשנים 1980 ו-1981. בהיותו גיבור לאומי, שמו הונצח בפסלים, דרכים, פארקים ובניינים ברחבי קנדה. בישראל הוזנק מרוץ טרי פוקס החל משנת 2020, פוקס מונצח בגן על שמו במתחם גן הפעמון בירושלים.

== קישורים חיצוניים ==

* 
* 
* 
* 
* 

== הערות שוליים==

קטגוריה:אתלטים קנדים
קטגוריה:אתלטים נכים
קטגוריה:אישים שהתפרסמו בעקבות חוליים בסרטן
קטגוריה:בוגרי אוניברסיטת סיימון פרייזר
קטגוריה:קנדים שנולדו ב-1958
קטגוריה:נפטרים ב-1981
רן דברת

רן דברת (נולד ב־6 בספטמבר 1974) הוא תסריטאי, מחזאי וסופר ישראלי.

==ביוגרפיה==
דברת, הוא בוגר המחלקה לתקשורת חזותית בבצלאל ובית הספר למחזאות של סדנאות הבמה. עבד כקופירייטר באדלר חומסקי & ורשבסקי וכפרילנסר.

דברת יצר סדרות טלוויזיה קומיות רבות שחלקן משודרות עד היום ובהן תוכנית המערכונים קצרים ששודרו ברשת, לה פמילייה לערוץ 10 בכיכובם של מריאנו אידלמן ורותם אבוהב, לערוץ הילדים מריו, והקלמרים.
למחוץ לחוק ששודרה בקומדי סנטרל ובנות הזהב.

דברת השתתף בכתיבת לתוכניות טלוויזיה רבות. ב-2001 כתב לתוכנית הבידור חלומות בהקיציס ששודרה בערוץ 2, לתוכנית ההמשך החטא ועונשו, ולפיני הגדול. ב-2004 הצטרף לצוות הכותבים בעונה הראשונה של ארץ נהדרת, ב-2008 יצר וכתב את הקומדיה גומרות הולכות ותוכנית המערכונים הישראלים של מה קשור, שאותה כתב לצד יגאל שפירא, אורי כץ וחן אביגדורי. כתב לשבוע סוף החדש, הספסל האחורי וקצר משפחתי ששודרו ברשת.
כתב גם למלון של פיני, כתב לחנה לסלאו את מופע הבידור "לסלאו לא נחה", ולליטל שוורץ את מופע הסטנד-אפ.

ב-2019, יצר וכתב את הסדרה אבא משתדל של טל פרידמן לצד עודד דוידוף, וכותב למועדון לילה בקשת 12, זהו זה! ולקובי וליטל. 
דברת כתב את התסריט לסרט "נווה ברושים" שמביים שי קפון, קיבל מימון מקרן רבינוביץ ונמצא בשלבי צילום.

נוסף לפעילותו בטלוויזיה ובקולנוע, ב-2016, יצא לאור הרומן שחיבר, "חזקים ברוסיה" בהוצאת אחוזת בית. חיבר כתבות הומוריסטיות למגזין בלייזר.

ב-2020 עלה המחזה "לא משלנו" שבוים על ידי רועי שגב לתיאטרון באר שבע.

ב-2022 כתב את המחזה ״עד לבית״ בתיאטרון רמלה.

==חיים אישיים==
רן נשוי ואב לשניים.

==קישורים חיצוניים==

* [https://kneller.co.il/רן-דברת/ רן דברת]
* 
* 
==הערות שוליים==

קטגוריה:תסריטאים ישראלים
קטגוריה:תסריטאי טלוויזיה ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1974
בלי לשמור טינה

בלי לשמור טינה (באנגלית: No Hard Feelings; בגרמנית: Futur Drei) הוא סרט דרמת נעורים גרמני-להט"בי שיצא ב-2020. הסרט בוים על ידי פרז שעריאת .<ref>Michael-Oliver Harding, [https://www.vice.com/en_in/article/m7q5q4/activist-popcorn-cinema-is-the-new-film-genre-we-didnt-know-we-needed "'Activist Popcorn Cinema' is the New Film Genre we Didn't Know we Needed"] . Vice, March 2, 2020.</ref> הסרט, שאורכו 92 דקות, מספר על פרוויס (בנג'מין רדג'איפור), צעיר גאה ממוצא איראני שמתגורר בגרמניה, שמבצע עבירה קלה פלילית ונידון לבצע שירות קהילתי בבית מעצר לפליטים, שם הוא מתאהב בעולה חדש, אמון (אידין ג'לאלי).<ref>Jessica Kiang, [https://variety.com/2020/film/reviews/no-hard-feelings-review-1203511943/ "‘No Hard Feelings’: Film Review"] . Variety, February 23, 2020.</ref>

הסרט הוצג לראשונה ב-23 בפברואר 2020 בפסטיבל הסרטים הבינלאומי בברלין ה-70 במספר.<ref>Sophia Zessnik, [https://ze.tt/futur-drei-ist-die-queere-coming-of-age-geschichte-auf-die-du-gewartet-hast/ "„Futur Drei“ ist die queere Coming-of-Age-Geschichte, auf die du gewartet hast"] . Die Zeit, February 25, 2020.</ref> בפסטיבל זה, הסרט זכה בפרס טדי בקטגוריית הסרט הטוב ביותר ובקטגוריית פרס קוראי המגזין הגרמני "Siegessäule".<ref>Scott Roxborough, [https://www.hollywoodreporter.com/news/futur-drei-no-hard-feelings-wins-teddy-award-as-best-queer-film-berlin-1281986 "Berlin: 'Futur Drei (No Hard Feelings)' Wins Teddy Award as Best Queer Film "] . The Hollywood Reporter, March 1, 2020.</ref>

בתחילה, הסרט צפוי לצאת בצורה מסחרית בגרמניה ב-28 במאי 2020, אך בגלל מגפת הקורונה, יציאת הסרט לאקרנים הייתה ב-23 בספטמבר 2020.

== קישורים חיצוניים ==

== הערות שוליים ==

קטגוריה:סרטי להט"ב גרמניים
קטגוריה:סרטי נעורים
קטגוריה:סרטי דרמה גרמניים
קטגוריה:זוכי פרס טדי
קטגוריה:סרטי להט"ב משנות ה-2020
קטגוריה:סרטים על להט"ב ואסלאם
XO (חברת תקליטים)

XO היא חברת תקליטים קנדית שהוקמה ב-2011 על ידי הזמר הקנדי דה ויקנד ומנהלו, אמיר "קאש". החל מאותה השנה, החברה עובדת תחת חברת התקליטים יוניברסל מיוזיק גרופ, ואלבומי החברה מופצים על ידי ריפבליק רקורדס. נכון ל-3 בינואר 2022 חתומים בחברה דה ויקנד, בלי, נאב ובלק אטלס.

== היסטוריה ==
בשנת 2011, הקים הזמר הקנדי דה ויקנד את החברה כחברת תקליטים לא-רשמית על מנת להפיץ את שלושת המיקסטייפים שהוציא באותה השנה, Thursday, House of Balloons ו- Echoes of Silence.<ref></ref>

== רשימת אמנים ==
רשימת אמנים נוכחית
{| class="wikitable sortable"
!אמן
!שנת חתימה
!אלבומים שיצאו דרך החברה
|-
|דה ויקנד
| style="text-align:center;"|2012
| style="text-align:center;"|12
|-
|בלי
| style="text-align:center;"|2015
| style="text-align:center;"|6
|-
|נאב
| style="text-align:center;"|2016
| style="text-align:center;"|7
|-
|בלק אטלס
| style="text-align:center;"|2018
| style="text-align:center;"|2
|}
רשימת אמנים לשעבר
{| class="wikitable sortable"
!אמן
!שנת חתימה
!שנת עזיבה
!אלבומים שיצאו דרך החברה
|-
|88גלאם
| style="text-align:center;"|2017
|2020
| style="text-align:center;"|3
|}

==דיסקוגרפיה==
{| class="wikitable"
|+אלבומי אולפן
!שנה
!שם האמן
!אלבום
!תאריך יציאה
|-
|2013
|דה ויקנד
|Kiss Land
|10 בספטמבר 2013
|-
|2015
|דה ויקנד
|Beauty Behind the Madness
|28 באוגוסט 2015
|-
|2016
|דה ויקנד
|Starboy
|25 בנובמבר 2016
|-
| rowspan="5" |2018
|88גלאם
|88Glam Reloaded
|7 בנובמבר 2017 (הוצאה מקורית), 20 באפריל 2018 (הוצאה מחודשת)
|-
|נאב
|Reckless
|18 במאי 2018
|-
|בלק אטלס
|Pain and Pleasure
|12 ביולי 2018
|-
|בלי
|Immigrant
|12 באוקטובר 2018
|-
|88גלאם
|88Glam2
|16 בנובמבר 2018 (הוצאה מקורית), 5 באפריל 2019 (דלוקס)
|-
|2019
|נאב
|Bad Habits
|22 במרץ 2019
|-
| rowspan="3" |2020
|דה ויקנד
|After Hours
|20 במרץ 2020
|-
|בלק אטלס
|Dream Awake
|3 באפריל 2020
|-
|88גלאם
|Close To Heaven Far From God
|17 באפריל 2020
|-
|2021
|בלי
|See You Next Wednesday
|27 באוגוסט 2021
|-
|2022
|דה ויקנד
|Dawn FM
|7 בינואר 2022
|}
{| class="wikitable"
|+מיני אלבומים
!שנה
!שם האמן
!מיני אלבום
!תאריך יציאה
|-
|2018
|דה ויקנד
|My Dear Melancholy
|29 במרץ 2018
|-
|2019
|נאב
|Brown Boy
|14 במרץ 2019
|}

{| class="wikitable"
|+אלבומי אוסף
!שנה
!שם האמן
!אלבום
!תאריך יציאה
|-
|2012
|דה ויקנד
|Trilogy
|13 בנובמבר 2012
|-
|2018
|דה ויקנד
|The Weeknd in Japan
|21 בנובמבר 2018
|-
|2021
|דה ויקנד
|The Highlights
|5 בפברואר 2021
|}
{| class="wikitable"
|+מיקסטייפים
!שנה
!שם האמן
!מיקסטייפ
!תאריך יציאה
|-
| rowspan="3" |2011
|דה ויקנד
|House of Balloons
|21 במרץ 2011
|-
|דה ויקנד
|Thursday
|18 באוגוסט 2011
|-
|דה ויקנד
|Echose of Silence
|21 בדצמבר 2011
|-
|2015
|בלי
|Up For Days
|7 במאי 2015
|-
| rowspan="2" |2016
|בלי
|Another Day in Paradice
|27 במאי 2016
|-
|בלי
|Inzombia
|11 בנובמבר 2016
|-
| rowspan="4" |2017
|נאב
|Nav
|24 בפברואר 2017
|-
|נאב ומטרו בומין
|Perfect Time
|21 ביולי 2017
|-
|בלי
|Mumble Rap
|6 באוקטובר 2017
|-
|88גלאם
|88Glam
|16 בנובמבר 2017
|-
| rowspan="2" |2020
|נאב
|Brown Boy 2
|11 במאי 2020
|-
|נאב
|Emergency Tsunami
|16 בנובמבר 2020
|}

==קישורים חיצוניים==

== הערות שוליים ==

קטגוריה:חברות תקליטים
קטגוריה:חברות קנדיות
אצלנו בכפר טודרא

אצלנו בכפר טודרא הוא משיריה הבולטים והמצליחים של להקת הברירה הטבעית שחובר בידי יהושוע סובול והולחן בידי שלמה בר, סולן הלהקה, עבור ההצגה "קריזה" (מאת איציק ויינגרטן) שהועלתה בתיאטרון חיפה בשנת 1976. השיר נכלל באלבום אלי שורשים של הברירה הטבעית.

==רקע==

השיר מתאר חגיגה שהייתה נערכת לילדים בכפר טודרא שבמרוקו כשהתחילו ללמוד קרוא וכתוב: הם היו מקבלים לוח עליו האותיות היו מצוירות בדבש, ומלקקים אותן כדי לסמל ש-"הייתה התורה שבפה מתוקה כמו טעם של דבש".

השיר עצמו כתוב בצורה סיפורית, ללא חרוזים וללא קצב קבוע; ולדברי יהושוע סובול כך הוא שמע בשנת 1976 על המנהג מאישה, אותה ראיין בטירת כרמל.

חגיגות דומות עם תחילת לימוד הקריאה התקיימו (ומתקיימות) בעדות נוספות.

==כפר טודרא==
כפר טודרא (תודגא בתעתיק מערבית) מוכר יותר כטינריר (تنغير, תנגיר בתעתיק מערבית), עיירה המונה מעל 40,000 איש בהרי האטלס, שהנהר טודרא חוצה אותה, ושמשמשת כבירת פרובינציית טינריר.

==ביצועים נוספים==
לשיר ביצועים נוספים מלבד זה של הברירה הטבעית, וביניהם של דוד ד'אור ושל גליקריה.

==ריקוד==
לשיר חובר ריקוד על ידי אבי פרץ בשנת 2001.

== קישורים חיצוניים ==
* [https://shironet.mako.co.il/artist?type=lyrics&lang=1&prfid=331&wrkid=5050 מילות השיר "אצלנו בכפר טודרא"] באתר שירונט
* [https://www.youtube.com/watch?v=csWplQcU9ZY השיר "אצלנו בכפר טודרא"] ביוטיוב
* [https://www.nli.org.il/he/items/NNL_MUSIC_AL997008754732705171/NLI לדף השיר] באתר הספרייה הלאומית
* 

==הערות שוליים==

קטגוריה:שירים בעברית
קטגוריה:יהדות הרי האטלס
על מי את חכמה?

"על מי את חכמה?" הוא סינגל שהוקלט על ידי אמנים וידוענים שונים. השיר יצא לאור ב-13 באפריל 2020, כסינגל שלא מתוך אלבום, על ידי חברת התקליטים הליקון. השיר יצא כנגד התפשטות מגפת הקורונה, שהתפרצה באותה שנה ברחבי העולם.

==רקע וכתיבה==
השיר נכתב והולחן על ידי ארז דן והופק על ידי טל פורר, השיר נכתב עבור יוזמת וקרן “Fighting Corona 2020” שנוצרה במיוחד נגד התפשטות מגפת הקורונה ברחבי העולם, כל הרווחים מהשיר יועברו לעמותה. בשיר משתתפים זמרים, כוכבי ילדים ואנשי תרבות.

==האמנים המשתתפים==

==קישורים חיצוניים==

* 
* [https://www.nli.org.il/he/items/NNL_MUSIC_AL997008572575905171/NLI לדף השיר] באתר הספרייה הלאומית

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:שירי צדקה
קטגוריה:שירים מרובי אמנים
קטגוריה:שירים על מגפת הקורונה
איזוסורביד דיניטרט

איזוסורביד דיניטרט (באנגלית: Isosorbide dinitrate, נמכרת גם תחת השמות Isordil, ו-Isoket) היא תרופה השייכת למשפחת הניטרטים ומשמשת לטיפול באי ספיקת לב, ספאזם של הוושט ולטיפול ומניעה בתעוקת לב. התרופה ניטלת בטבליות דרך הפה, או מתחת ללשון, או כתרסיס למתן תת-לשוני.

תופעות לוואי נפוצות כוללות כאבי ראש, תת-לחץ דם תנוחתי, וטשטוש ראייה. תופעת לוואי חמורה אפשרית היא תת-לחץ דם. בטיחותה של התרופה לעובר במהלך היריון אינה ברורה. התרופה אסורה לשימוש יחד עם תרופות לטיפול באין אונות כדוגמת ויאגרה, לויטרה או סיאליס. שילוב זה עשוי להיות מסוכן ולגרום לירידה חדה בלחץ הדם ולעילפון .

התרופה תוארה לראשונה ב-1939. היא נמצאת ברשימת התרופות החיוניות של ארגון הבריאות העולמי וזמינה לשיווק כתרופה גנרית.

בדומה לתרופות אחרות ממשפחת הניטרטים, איזוסורביד דיניטרט הופכת בגוף לחנקן חמצני (NO), הנקשר לקולטנים באנזים גואנילאט ציקלאז ומשפעל אותו. כתוצאה מהשפעול, מייצר האנזים cGMP, שגורם להרחבת שריר חלק בדפנות כלי הדם ובכך לירידה בעומס על שריר הלב.

שימוש ארוך טווח באיזוסורביד דיניטרט עלול לגרום לסבילות לתרופה וכתוצאה מכך להפחתת יעילותה.

==קישורים חיצוניים==

==הערות שוליים==

קטגוריה:תרופות הפועלות על המערכת הקרדיווסקולרית
קטגוריה:רשימת התרופות החיוניות של ארגון הבריאות העולמי
מארי קראימבררי

מרינה ואדימובנה ז'אדאן (ברוסית: Марина Вадимовна Жадан, באוקראינית: Марина Вадимівна Жадан; נולדה ב-21 באוגוסט 1992), הידועה בשם הבמה מארי קראימבררי (Мари Краймбрери), היא זמרת-יוצרת ורקדנית אוקראינית.

==ביוגרפיה==
קראימבררי נולדה ב-21 באוגוסט 1992, בעיר קריבי ריה. החלה להופיע בגיל 4 כסולנית של להקת ריקודים לילדים. אולם, פציעה בברך שספגה בגיל 15 גרמה למרינה לזנוח את תוכניותיה להפוך לרקדנית.

לאחר שעברה מקריבי ריה להתגורר בעיר מוסקבה שברוסיה היא הפכה למורה לריקודים. בשלב זה היא החלה לכתוב שירים.

==דיסקוגרפיה==
===אלבומי אולפן===
* 2017: ННКН
* 2018: Переобулась
* 2021: Нас узнает весь мир, Pt. 1
* 2022: Нас узнает весь мир, Pt. 2

===מיני-אלבומים===
* 2020: Не в адеквате

== קישורים חיצוניים ==

* 

קטגוריה:זמרות רוסיות
קטגוריה:זמרות פופ רוסיות
קטגוריה:זמרות אוקראיניות
קטגוריה:זמרות-יוצרות אוקראיניות
קטגוריה:אוקראיניות שנולדו ב-1992
טרקוויניה טרקוויני

טרקוויניה טארקוויני (באיטלקית: Tarquinia Tarquini; 1882 – 25 בפברואר 1976) הייתה זמרת סופרן דרמטי ואשתו של המלחין ריקרדו זנדונאי.

== ביוגרפיה ==
טרקוויני נולדה בקולה די ואל ד'אלזה. היא למדה זמרה בקונסרבטוריון של מילאנו ובשיעורים פרטיים בפירנצה. היא הופיעה לראשונה על במה ב-1905 ובשנתיים הבאות הופיעה בבתי אופרה ברחבי איטליה.

בשנת 1907 הביא האמרגן הנרי ראסל את טרקוויני לארצות הברית, להצטרף ללהקת האופרה סן קרלו שלו, שמושב הקבע שלה היה בבוסטון. הופעת הבכורה שלה עם הלהקה בבוסטון הייתה כסנטוצה באבירות כפרית מאת פייטרו מסקאני, ואחריה יצאה למסע הופעות אמריקאי עם הלהקה. באותה שנה גם הופיעה בתפקיד הראשי בבכורה בארצות הברית של "אדריאנה לקוברר" בבית האופרה הצרפתית בניו אורלינס.

בין השנים 1908–1911 הופיעה טרקוויני באופרות באוסטריה, איטליה ופורטוגל. בין התפקידים שביצעה היו צ'ו-צ'ו סן במאדאם בטרפליי, מדלנה דה קוניי ב"אנדראה שנייה" של אומברטו ג'ורדאנו, מימי בלה בוהם ומאנון במאנון מאת ז'יל מאסנה. שבחים מיוחדים קצרה על הצגת התפקיד הראשי ב"סלומה" של ריכרד שטראוס, וכרקדנית טובה, התבלטה בהיותה אחת מזמרות האופרה הראשונות שביצעה את "ריקוד שבעת הצעיפים" בעצמה; ביצוע זה הכה בהלם כמה מבקרי מוזיקה שמרנים.

ב-14 באוקטובר 1911 הופיעה טרקוויני בתפקיד הראשי ב"קונצ'יטה" של זנדונאי בתאטרו דאל ורמה במילאנו. הופעתה נחלה הצלחה מוחצת והיא המשיכה להופיע בתפקיד זה עוד כמה פעמים, לרבות בבית האופרה המלכותית, קובנט גארדן בלונדון (1912), בתיאטרון קוֹרְט בסן פרנסיסקו (1912), בפילרמוניק אודיטוריום בהוליווד (1912), בתיאטרון פוקס בפורטלנד, אורגון (1912), בבית האופרה המטרופוליטנית בפילדלפיה (1912), בגראנד אופרה של שיקגו (1913), במטרופוליטן אופרה בניו יורק (1913) ובתיאטרון סן קרלו בנאפולי (1913).

טרקוויני המשיכה בפעילותה כזמרת עד לפרישתה מן הבמה בשנת 1917, עם נישואיה לזנדונאי. היא נחלה הצלחה משמעותית בקובנט גארדן בכרמן של ביזה ב-1912 ומלבד "קונצ'יטה", היה זה תפקידה ב"סלומה" שקיבל את מירב תשומת הלב. לאחר נישואיה, חיה רוב חייה עם בעלה במילאנו. היא מתה בעיר זו בגיל 93. קולה לא הוקלט מעולם.

== קישורים חיצוניים ==

* [https://cdnc.ucr.edu/cgi-bin/cdnc?a=d&d=LAH19121114.2.104&e=-------en--20--1--txt-txIN--------1 טרקוויניה טרקוויני רוקדת את ריקוד שבעת הצעיפים ב ב"סלומה", לוס אנג'לס הראלד] 14 בנובמבר 1912

קטגוריה:זמרות אופרה
קטגוריה:זמרות איטלקיות
קטגוריה:זמרות סופרן
קטגוריה:ילידות 1882
קטגוריה:איטלקיות שנפטרו ב-1976
איש הציפורים מאלקטרז (סרט)

איש הציפורים מאלקטרז (באנגלית: Birdman of Alcatraz) הוא סרט ביוגרפי אמריקאי משנת 1962 בבימויו של ג'ון פרנקנהיימר, עם ברט לנקסטר בתפקיד הראשי.

התסריט מבוסס על הרומן הביוגרפי "איש הציפורים מאלקטרז" מאת תומאס גאדיס שיצא לאור ב-1955 ומתאר את סיפורו של האסיר רוברט סטראוד. הספר הביא לפרסומו של סטראוד ברחבי ארצות הברית ולהקלה בתנאי מאסרו. בסרט מגלם את דמותו של גאדיס, אדמונד או'בראיין, המופיע בתחילת הסרט ובסופו ומלווה בקולו את התפתחות העלילה. הפרטים בספר ובסרט לא חופפים במלואם את המציאות.

==תקציר העלילה==
שנת 1912, רכבת מובילה אסירים לבית הכלא הפדרלי לוונסוורת' בקנזס. ברכבת נמצא רוברט סטראוד (ברט לנקסטר) המרצה מאסר ממושך על רצח שביצע באלסקה. חום גבוה שורר בקרון וסטראוד שובר חלון. בהגיעם לבית הכלא מורה המנהל הרווי שומייקר (קרל מלדן) להעבירו לתא בידוד.

בחדר האוכל מסתכסך סטראוד עם אחד השומרים ודוקר אותו למוות. הוא נידון לעונש מוות. אימו, אליזבת סטראוד פונה לדרגים הגבוהים ביותר בוושינגטון די. סי. ונפגשת עם אשתו של הנשיא וודרו וילסון שלבסוף ממיר את עונש המוות במאסר עולם.

יום אחד בעודו הולך בגשם שוטף בחצר כלא הוא מבחין בדרור קטן, חומל עליו ומטפל בו. הוא יצר קשר טוב עם הסוהר שלו רנסום (רוברט ברנדון) שעוזר לו בפרטים שונים. לבסוף הוא מקבל אישור ממנהל הכלא להחזיק את הציפור. שכנו הקרוב, פיטו גומז (טלי סוואלס) מקבל גם כן אישור להחזיק קנריות אך מוסר לו אותן לטיפול. תוך זמן קצר מתמלא תאו של סטראוד בכלובי ציפורים. הוא גם מקבל כתבי עת על ציפורים וכאשר מתפשטת בהן מחלה ורובן מתות, הוא מצליח לרקוח להן תרופה. הוא מפרסם את ממצאיו ומחקריו בעיתוני צפרות ומתפרסם.

יום אחד מבקרת אותו בכלא אלמנה חובבת ציפורים בשם סטלה ג'ונסון (בטי פילד) היא מתרשמת ממנו ולא אכפת לה שהוא אסיר שפוט למאסר עולם. היא מציעה לו שותפות בעסק לתרופות לציפורים והוא מסכים. בינתיים נחקק חוק של הממשל הפדרלי שאוסר על אסירים להחזיק חיות מחמד בתאיהם. סטלה ואליזבת מעוררות את דעת הציבור וסטראוד מורשה באופן חריג להמשיך בפעילותו.

אליזבת לא סובלת את סטלה ודורשת מסטראוד להינתק ממנה. כשהוא מסרב היא מנתקת את הקשר איתו. סטראוד מציע לסטלה נישואים כדי שבתור נשוי לא יעבירו אותו למדינה אחרת. הנישואים שלהם נערכים בטקס אזרחי בכלא. זה לא עוזר לסטראוד והוא מועבר לכלא אלקטרז שם הוא לא יכול להמשיך בפעילות עם הציפורים. הוא מבקש מסטלה להפסיק לבוא אליו ולבנות את חייה מחדש ומתחיל לכתוב ספר על מדיניות הכליאה אך השלטונות אוסרים עליו לפרסמו.

ב-1946 פורץ מרד אסירים בכלא וסטראוד לא מצטרף ומעביר לבסוף את כלי הנשק למנהל שומייקר.

לבסוף, בשנת 1959 מועבר סטראוד לכלא נוח יותר בספרינגפילד (מיזורי). על הרציף בסן פרנסיסקו הוא נפגש עם הסופר גאדיס (אדמונד או'בראיין), מודה לו והם מתחבקים. כל בקשותיו לשחרור על תנאי נדחות. הוא מת שנה לאחר הפקת הסרט.

==פרסים==
ברט לנקסטר היה מועמד לפרס אוסקר לשחקן הטוב ביותר.

טלי סוואלס היה מועמד לפרס אוסקר לשחקן המשנה הטוב ביותר.

תלמה ריטר הייתה מועמדת לפרס אוסקר לשחקנית המשנה הטובה ביותר.

כמו כן היה הסרט מועמד לפרס אוסקר לצילום הטוב ביותר, שחור-לבן.

==קישורים חיצוניים==

* 
* [https://www.youtube.com/watch?v=XmocmbmaGD8 קדימון לאיש הציפורים מאלקטרז], באתר יוטיוב

קטגוריה:סרטי 1962
קטגוריה:סרטים באנגלית
קטגוריה:סרטי פשע אמריקאיים
קטגוריה:אלקטרז בסיפורת
קטגוריה:סרטי שחור-לבן אמריקאיים
קטגוריה:סרטים ביוגרפיים אמריקאיים
קטגוריה:סרטים אמריקאיים מבוססי ספרים
קטגוריה:סרטי יונייטד ארטיסטס
קטגוריה:סרטי ברט לנקסטר
קטגוריה:סרטי בית סוהר אמריקאים
קטגוריה:סרטי ג'ון פרנקנהיימר
דויד גאודו

דויד גודו (בצרפתית: David Gaudu, נהגה ;דָּוִיד גּוֹדוּ נולד ב-10 באוקטובר 1996) הוא רוכב אופני כביש צרפתי בקבוצת Groupama–FDJ.

== ביוגרפיה ==
דָּוִיד גּוֹדוּ נולד ב-10 באוקטובר 1996, בלאנדוויזיו.

בתור חובבן, הוא ניצח את מרוץ הטור דה ל'אווניר, המרוץ הבכיר ביותר לרוכבים עד גיל 23. דָּוִיד גּוֹדוּ גם ניצח את הקטע השישי במרוץ.

=== FDJ (2016–היום) ===
דָּוִיד גּוֹדוּ הפך למקצוען ב-2017, עם הצטרפותו לקבוצת FDJ הצרפתית. באותה העונה סיים דָּוִיד גּוֹדוּ שני בטור ד'לאן, 14 שניות לאחר בן קבוצתו טיבו פינו. גאודו גם ניצח את הקטע השלישי במרוץ. לקראת סוף העונה, סיים חמישי במילאנו–טורינו.

ב-2018 פתח את העונה בצרפת, כשסיים תשיעי בטור דה לה פרובנס וחמישי בקלאסיקת ארדש. בהמשך העונה, ערך דָּוִיד גּוֹדוּ את הופעת הבכורה שלו בגרנד טור כאשר נבחר לטור דה פראנס. התוצאה הגבוהה ביותר שהשיג במרוץ הייתה מקום תשיעי בקטע ה-9. גאודו סיים את המרוץ במקום ה-34, שהיה הראשון מתוך קבוצתו. בהמשך העונה, סיים שני במרוץ הזיכרון למרקו פנטאני.

ב-2019, ערך גּוֹדוּ עונה דומיננטית. הוא סיים שישי בטור דה לה פרובנס ושלישי ב, 44 שניות אחרי פרימוז' רוגליץ' המנצח. גּוֹדוּ גם ניצח את קטגוריית הרוכב הצעיר בשני המרוצים האלו. לקראת סוף אפריל, התחרה במונומנט לייז'–בסטון–לייז' וסיים במקום השישי, 57 שניות אחרי יאקוב פוגלסן המנצח. גּוֹדוּ נבחר שוב לטור דה פראנס ועזר לטיבו פינו במאבק על הדירוג הכללי, עד לפרישתו במהלך הקטע ה-19. גּוֹדוּ סיים את המרוץ במקום ה-13, 23:58 דקות אחרי איגן ברנל המנצח. דָּוִיד גּוֹדוּ סיים אחרי ברנל גם בקטגוריית הרוכב הצעיר. בסוף העונה התחרה באיטליה, כשסיים רביעי בגראן פרמיו ברונו בגלי, חמישי במילאנו–טורינו ולבסוף סיים גם במקום ה-11 במונומנט ג'ירו די לומברדיה.

* 2018
** מקום 2: Mémorial Marco Pantani

* 2019
** שלב 3: du Tour de Romandie
** מקום 3: UAE Tour
** מקום 5: Tour de Romandie
** מקום 6: Liège-Bastogne-Lièg

* 2020
** ניצחון שלב 11 ושלב 17: étapes du Tour d'Espagne
** מקום 4 כללי: Tour des Émirats arabes unis
** מקום 8 כללי: וואלטה א'אספניה

* 2021
** מקום 1: Classic de l'Ardèche
** מקום 3: Liège-Bastogne-Liège
** מקום 5: הטור הבאסקי
** מקום 7: פלאש וואלון
** מקום 7: אולימפיאדת טוקיו, מרוץ הכביש
** מקום 7: הג'ירו די לומבארדיה
** מקום 9: Critérium du Dauphiné 

; 2022
: מקום 1: Stage 3 Critérium du Dauphiné
: מקום 3 כללי: Mercan'Tour Classic
: מקום 4 כללי: Tour de France
: מקום 5 כללי: Overall Volta ao Algarve
: מקום 5: Grand Prix Cycliste de Montréal

2023

: - מקום 2 כללי: Paris-Nice
: מקום 2: Faun-Ardèche Classic
: מקום 4: La Drôme Classic
: מקום 7: Tour des Alpes-Maritimes et du Var

== קישורים חיצוניים ==

== הערות שוליים ==

קטגוריה:רוכבי אופניים צרפתים
קטגוריה:צרפתים שנולדו ב-1996
קטגוריה:רוכבי אופניים צרפתים באולימפיאדת טוקיו (2020)
רונה (שיר)

רונה הוא פזמון שביצע סמיר שוקרי ויצא לאור בשנת 1989.

==רקע==
השיר מבוסס על לחן של השיר המצרי "זחמה" של אחמד עדוויה , ומילותיו בעברית נכתבו על ידי יפית אביטן. השיר שהיה ללהיט הוא המזוהה ביותר עם סמיר שוקרי. השיר נכלל באלבום שנושא את שמו. מרכיב בולט בשיר הוא הכינור החשמלי.

השיר עוסק בגעגועיו של שוקרי לבתו רונה לאחר גירושיו מאמה, ויצא כשהייתה בת שלוש. לימים סיפר שוקרי כי בבגרותה פסק הקשר שלו עם בתו.

בשנת 2015 הוציאו שוקרי והזמר רוניוס גרסת כיסוי לשיר. ליאור נרקיס ביצע אף הוא את השיר.

==קישורים חיצוניים==

* [https://www.nli.org.il/he/items/NNL_MUSIC_AL990036702780205171/NLI לדף השיר] באתר הספרייה הלאומית

==הערות שוליים==

קטגוריה:שירי 1989
קטגוריה:שירים בעברית
פיאצה בולוניה

פיאצה בולוניה (באיטלקית: Piazza Bologna) היא כיכר הממוקמת בין הרחובות Via della Provincie ו-Viale Ventuno Aprile, ברובע החמישי (נומנטנו), ברומא.

שמה של הכיכר מוקדש לעיר בולוניה, בירת המחוז אמיליה-רומאניה, והוא בראש ובראשונה מיוחס לכיכר עצמה, אך בפועל משתמשים בשמה של הכיכר לציון שמה של השכונה עצמה בה היא מצויה.

הכיכר עצמה היא בעלת צורה מעגלית ותופסת מיקום מרכזי בתוך השכונה. בסמוך לכיכר ישנו סניף דואר מרכזי שנבנה בשנת 1935, וכן תחנת המטרו "בולוניה" ברומא (קו B).

אף על פי שפיאצה בולוניה היא שכונת מגורים, מחוץ למרכז העיר, מלבד משפחות מקומיות ישנו ציבור רחב של צעירים מכל רחבי איטליה וכן סטודנטים זרים, שמתגוררים בה לאור הקרבה לאוניברסיטת ספיאנצה ואוניברסיטת LUISS Guido Carli.

בקרבת הפיאצה יש רחובות מסחריים ובהם חנויות, עסקים, מסעדות ובתי קפה.

בקרב חלק מקהילה יהודי טריפולי שעלו לאיטליה בשנות השישים השתקו בקרבת אזור זה ויחד עם שאר יהודי לוב מהווים נתך מרכזי מיהודי רומא ואיטליה בכלל. (להרחבה ראה ערך יהודי לוב, וקישור נלווה)

קטגוריה:רומא: כיכרות
Greatest Hits: Straight Up!

הוא אלבום הלהיטים השני של הזמרת האמריקאית פאולה עבדול אשר יצא לאור ב-8 במאי 2007. בדומה לאלבומה הקודם, גם אלבום זה כולל אוסף של כל הסינגלים שהוציאה במהלך הקריירה שלה.<ref></ref>

אלבום הלהיטים הגיע למקום ה-78 במצעד האלבומים שבמקסיקו.<ref></ref>

== רקע ==
הפעם, גם השיר "" הופיע באלבום זה אף על פי שלא הופיע באלבום האוסף הקודם אך השיר "Crazy Love" שהופיע רק במהדורה היפנית של אלבום הלהיטים הקודם לא הופיע הפעם בכלל באלבום.

בדומה לאלבום הלהיטים הקודם גם אלבום זה לא נחל הצלחה כאשר לא נכנס למצעד האמריקאי אך דורג במצעד אלבומי ה-R&B/היפ-הופ האמריקאי. בנוסף לסינגלים של האלבום, האלבום כולל גם את השירים "If I Were Your Girl" ו-"It's All About Feeling Good" אשר לא הוצאו כסינגלים.

== רשימת רצועות ==

== מיקומי שיא ==

==קישורים חיצוניים==

== הערות שוליים ==